Stanisław Mikołajczyk
<s>Stanisław Mikołajczyk (Dorsten (Holsterhausen), 19. jul 1901. - Washington, D.C., 13. decembar 1966.) bio je poljski političar, poznat kao lider Poljske narodne partije, koja je neposredno nakon Drugog svjetskog rata, bila najveća opozicijska snaga 
protiv komunista.</s>

<s>Biografija</s>

<s>Stanisław se kao mladić između 1918.-20. borio u Velikopoljskom ustanku i Poljsko-sovjetskom ratu.</s><s>Politikom se počeo baviti od 1920. kad je postao član Poljske narodne partije-Piast.</s><s>U to vrijeme profilirao se kao organizator rada sa omladinom, naročito seoskom, pa je i osnovao nekoliko omladinskih organizacija.</s><s>Od 1931. je član predratne Poljske narodne partije, u kojoj je od 1935. potpredsjednik Izvršnog komiteta, a od 1937. i predsjednik.</s>

<s>Mikołajczyk je periodu 1930.-35. bio i poslanik u Sejmu.</s><s>Nakon tog se angažirao u akcijama protiv autoritarnog režima Sanacije, koji je formiran u Poljskoj nakon smrti Józefa Piłsudskog 1935.</s><s>Zbog organiziranja seljačkog štrajka 1937. - uhapšen je zatvoren na 4 mjeseca.</s>

<s>Kao vojnik Poljske armije -  1939. sudjelovao je u borbama protiv Agesije Trećeg Reicha na Poljsku, zbog tog je interniran u Mađarsku.</s><s>Iz Mađarske se uspio prebaciti u Francusku, a iz nje u London u Ujedinjenom Kraljevstvu.</s><s>U Londonu je ušao u Poljsku vladu u egzilu u kojoj je od 1940. do 43. bio zamjenik premijera, a od jula 1943. do novembra 1944. i premijer.</s>

<s>U Poljsku se vratio 27. juna 1945. da bi postao član Privremene vlade u kojoj su dominirali komunisti.</s><s>U toj vladi obavljao je funkciju drugog podpredsjednika, uz to bio je i ministar poljoprivrede i zemljišne reforme.</s>

<s>Mikołajczyk je usto inicirao osnivanje Poljske narodne partije, koja je ubrzo izrasla u najveću partiju, veću od Poljske radničke partije i njenih socijalističkih i demokratskih satelita.</s>

<s>Nakon neuspjeha na izborima za 20. oktobra 1947. iz straha od hapšenja i suđenja, pobjegao je iz Poljske i nastanio u Sjedinjenim Američkim Državama.</s>

<s>U emigraciji je 1948. objavio memoarsku knjigu; The Rape of Poland: The Pattern of Soviet Aggression (Silovanje Poljske: Obrazac sovjetske agresije).</s>

<s>Posmrtni ostatci njega i njegove žene preseljeni su 2000. u Poljsku u Poznań.</s>

<s>Izvori</s>

<s>Vanjske veze</s>

<s>Mikołajczyk Stanisław (na portalu Encyklopedia PWN) 
 Stanislaw Mikolajczyk (na portalu Encyclopaedia Britannica)</s>

<s>poljski političari</s>

